Bjørg Eva Jensen

Bjørg Eva Jensen (født 15. februar 1960 i Larvik) er en norsk skøyteløper, olympisk mester og medlem av Idrettsforeningen Fram i Larvik. Hun er også flere ganger norsk mester i sykling og er tildelt Egebergs ærespris. Hun er cand.mag. med idrettsutdannelse og spesialpedagogikk.


== Karriere ==
Hun vant 3000 meter i vinter-OL i Lake Placid i 1980, og hun ble med det Norges eneste olympiske mester under lekene. For prestasjonen ble hun tidelt Fearnleys olympiske ærespris.
Uken etter OL ble hun juniorverdensmester på skøyter i Assen. Tidligere i 1980 vant hun bronse under senior VM all round som ble hennes beste plasseringer i EM- og VM-sammenheng. Året etter ble hun nummer 4 i både EM og VM allround.
Jensen var gjennom en lang periode på 1980-tallet Norges beste, kvinnelige skøyteløper, og hun har til sammen 24 senior- og junior-NM-titler.
Som syklist vant hun NM i temporitt og lagtempo i 1979. Tok sølv i temposykling i 2009 og 2011. Hun har også en rekke NM-gull i sykling fra før, blant annet i banesykling, gateritt og lagtempo.
Jensen ble tildelt Morgenbladets gullmedalje og Porsgrunds Porselænsfabriks Ærespris i 1980, og i 1981 mottok hun Egebergs ærespris. I august 2007 vant hun NM-gull både på 500 meter og 3000 meter i banesykling, 28 år etter sitt første NM-gull i 1979. I 2008 vant hun gull i lagtempo med Kirsti Ruud og Anny Hauglid. Det ble også NM-gull i gateritt 2008. I 2009 vant Jensen sykkelrittet U6 Cycle Tour i Sverige med etappeseier i prologen og tempoetappen. Hun har også et uoffisielt NM gull i cyclocross fra 2012. I 2015 ble det seier i Birkebeinerrittet terrengsykkel. Hun fikk topp 5-plassering i tempo-NM i Brumunddal samme året. Jensen var i norgestoppen på landeveissykling fra 2007 til 2015.Jensen var norsk flaggbærer i vinter-OL 1984 i Sarajevo.
Jensen er også forfatter av biografien Mitt liv Bjørg Eva Jensen fra 2020, som blant annet omhandler hennes idrettskarriere samt privatliv, aldersdiskriminering og innsatsen for fair play innenfor idretten. I 2010 kom det frem at hennes sterkeste konkurrenter fra daværende Øst-Tyskland benyttet stimulerende midler for å fremme sine prestasjoner. Jensen la opp som 24 åring, fordi hennes idrettslige grunnleggende verdier ikke sto i samsvar med idrettens etiske og moralske prinsipper.


== Personlige rekorder i hurtigløp på skøyter ==


== Meritter ==


=== Hurtigløp på skøyter ===
24 NM titler totalt (16 senior / 8 junior). 78 distanseseire.
16 junior VM-distansemedaljer: 3 gull, 8 sølv og 5 bronse.
VM allround 1980: Gull 3 000 meter, sølv 1 000 meter og bronse 1 500 meter.
Juniorverdensmester allround 1980
Har satt 8 juniorverdensrekorder 1978–1979. Referanse :biografi , Tittel : Mitt liv Bjørg Eva Jensen
Uoffisiell verdensrekord på 10 000 meter, Savalen 1985. Distansen var ikke på programmet for damer. Rekorden ble satt under offisielt løp på Savalen Kunstisbane.
OL-gull i 1980, 3 000 meter. 4. plass 1 500 meter OL 1980.
Sammenlagt VM og EM:
Bronse og fjerdeplass sammenlagt i VM allround
To fjerdeplasser I EM allround
Distansemedaljer VM og EM:
To bronse i sprint-VM
Ett gull, to sølv og en bronse på 3000m VM .
Sølv på 1 500 meter, VM
Bronse på 1 000 meter, VM
Bronse på 5 000 meter, EM
Bronse på 1 000 meter, EM
Bronse på 3 000 meter, EM


=== Sammenlagt i Verdenscupen på skøyter ===
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.


=== Verdensrekorder ===
Liste over verdensrekordnoteringer satt av Bjørg Eva Jensen.


=== Sykling - medaljer i norske mesterskap ===


== Referanser ==


== Litteratur ==
Kirkebøen, Stein Erik (1986). «Bjørg Eva Jensen : OL-gullet ligger i en skuff (sidene 11–18)». Idrettsjenter : veien til topps. Oslo: Universitetsforlaget. s. 144 sider. ISBN 8200357570.  [Tilgang for norske IP-adresser på Nasjonalbibliotekets nettsider]
Bjørg Eva Jensen (2020). Mitt liv. Larvik: Liv forlag. ISBN 9788283302752. 


== Eksterne lenker ==
(en) Bjørg Eva Jensen – Olympics.com 
(en) Bjørg Eva Jensen – Olympic.org 
(en) Bjørg Eva Jensen – Olympedia 
(en) Bjørg Eva Jensen – Sports-Reference (OL-resultater – arkivert) 
(en) Bjørg Eva Jensen – databaseOlympics.com (arkivert) 
(en) Bjørg Eva Jensen – Speedskatingbase.eu 
(en) Bjørg Eva Jensen – SpeedSkatingNews.info 
(en) Bjørg Eva Jensen – SpeedSkatingStats.com 
(en) Bjørg Eva Jensen – ProCyclingStats 
(en) Bjørg Eva Jensen – Cycling Archives 
(en) Bjørg Eva Jensen – Cycling Quotient 
(en) Bjørg Eva Jensen – CycleBase 
(no) Bjørg Eva Jensen i Store norske leksikon
(no) Bjørg Eva Jensen i Norsk biografisk leksikonHurtigløp på skøyter(en) Bjørg Eva Jensen på ISU sine nettsider.
(en) Bjørg Eva Jensen på The-Sports.org (noen resultater)
(en) Bjørg Eva Jensen på Jakub Majerski's Speedskating database (Adelskalender distanser og sammenlagt)
«Bjørg Eva Jensen» (engelsk). Skateresults.com. Arkivert fra originalen 3. mars 2008. Besøkt 20. juni 2012. SyklingProfil som Bjørg Eva Jensen og som Bjørg Eva Jenssen på Merida Rittranking (ikke fullstendige)
(en) Bjørg Eva Jensen på The-Sports.org (ikke fullstendig)